Ritratt: MSPCA .td_uid_2_61041cc3862c9_rand.td-a-rec-img{text-align:left}.td_uid_2_61041cc3862c9_rand.td-a-rec-img img{margin:0 auto 0 0} L-MSPCA qed tipproponi li l-kuċċiera tal-karozzini taż-żwiemel jingħataw 'golden handshake' biex jirrinunzjaw il-liċenzja tagħhom. Althea Galea, Manager għad-Drittijiet tal-Annimali tal-MSPCA spjegat li l-golden handshake hija li l-gvern jintroduċi miżura finanzjarja li tipprovdi lin-nofs is-sewwieqa bl-opportunità li jirrinunzjaw il-liċenzja tagħhom u jibdew xogħol jew negozju ġdid. Ġie spjegat li ma' Transport Malta bħalissa hemm 110 sewwieqa tal-karrozzini reġistrati u permezz ta' din il-miżura jibqa' biss 55. Din il-proposta saret fid-dawl tal-effetti li ħalliet il-pandemija fuq il-kuċċiera taż-żwiemel minħabba n-nuqqas ta' turiżmu. In-nuqqas totali ta' turiżmu rriżulta f'waqfa sħiħa għal dan in-negozju. Minkejja li s-settur tat-turiżmu reġa' nfetaħ madankollu ġie osservat nuqqas ta' karozzini fit-toroq. L-MSPCA spjegat li hija temmen li t-turiżmu mhuwiex proġettat li jerġa' lura għan-normal malajr u għalhekk qed iħalli il-kuċċiera tal-karozzini jitħabtu biex jaqilgħu dħul biżżejjed sabiex ikopru l-ispejjeż meħtieġa biex isostnu sew iż-żwiemel kollha. Komplew li l-benefiċċju tal-COVID-19 mhuwiex biżżejjed biex iżomm l-għixien tal-kuċċiera u l-familji tagħhom u taż-żwiemel. Il-Manager għad-Drittijiet tal-Annimali tal-MSPCA kompliet li jekk il-kuċċiera jċedu l-liċenzja tagħhom, huma għandhom jingħataw ukoll l-opportunità li jagħtu ż-żiemel jew iż-żwiemel tagħhom lura lid-Direttorat għall-Ħarsien tal-Annimali sabiex jinżammu f'santwarju ffinanzjat mill-istat. Appellaw biex dawn iż-żwiemel ma għandhomx jispiċċaw jintbagħtu għal-qatla jew iraqqduhom. L-MSPCA qalet li l-Iżrael kien l-ewwel pajjiż li pprojbixxa kull tip ta' vettura miġbuda miż-żwiemel, segwit minn ħafna bliet fl-Amerika. Huma appellaw biex Malta ssegwi dan l-eżempju wkoll. Komplew li huma jemmnu li jekk il-karrozzini taż-żwiemel ikunu pprojbita, ħafna żwiemel jispiċċaw bla dar jew jinqatlu. .td_uid_3_61041cc386574_rand.td-a-rec-img{text-align:left}.td_uid_3_61041cc386574_rand.td-a-rec-img img{margin:0 auto 0 0}